**ΤΟ AΓΙΟΝ ΟΡΟΣ**

**Το φυσικό περιβάλλον του Αγίου Όρους και η επίδρασή του στη ζωή και στα δημιουργήματα των ανθρώπων.**

**Το Αγιώνυμον Όρος, ο περίβλεπτος και ισονεφής Άθως, που εύστοχα αποκαλείται «Περιβόλι της Παναγίας», αποτελεί μία πολύτιμη παρακαταθήκη που συναπαρτίζεται από την ακμαία μοναχική και θεολογική παράδοση ανά τους αιώνες, των πλούτο των έργων καλλιτεχνικής και πνευματικής δημιουργίας, σε συνάρτηση με το ιδιαίτερο φυσικό τοπίο ,δημιουργώντας έτσι έναν τόπο πρόσφορο για την μοναχική και ασκητική ζωή.**

**Το γεωμορφολογικό ανάγλυφο, η μεγάλη βιοποικιλότητα και το μωσαϊκό των ειδών της βλάστησης, το ίδιο αρχέγονης, όπως και η μοναστική ζωή, αποτελούν αναμφίβολα μοναδικό θησαυρό και αναπόσπαστο στοιχείο της πολιτιστικής κληρονομιάς του.**

**Η αρμονικότητα και ο σεβασμός των ενοικούντων στη χερσόνησο απέναντι σ’ αυτόν τον θησαυρό είναι ίσως ένα παράδειγμα της δυνατότητας του ανθρώπου να συμβιώνει με το περιβάλλον του, παρεμβαίνοντας με διάκριση και λελογισμένα σε κάτι τόσο σπάνιο και τόσο πολύτιμο.**

**ΓΕΩΓΡΑΦΙΑ-ΓΕΩΜΟΡΦΟΛΟΓΙΑ-ΥΔΡΟΛΟΓΙΑ ΤΟΥ ΑΘΩ**

**Η χερσόνησος του Άθω είναι η ανατολικότερη από τις τρεις της Χαλκιδικής. Διαφέρει όμως από τις άλλες δύο, όχι μόνο γεωγραφικά αλλά και γεωμορφολογικά, κλιματικά και ιστορικά.**

**Εκτείνεται με κατεύθυνση από ΒΑ προς ΝΔ σε μήκος 40 χλμ περίπου από τη διώρυγα του Ξέρξη έως το ακρωτήριο Άκραθως.**

**Το πλάτος της κυμαίνεται μεταξύ 5 και 10 χλμ.**

**Παρουσιάζει έντονο ανάγλυφο, με κυμαινόμενο υπερθαλάσσιο ύψος από 450-990 μέτρα, για να καταλήξει στο νότιο άκρο της στα 2033 μέτρα της απότομης, κωνοειδούς κορυφής του Άθω.**

**ΥΔΡΟΛΟΓΙΑ**

**Η περιοχή του Αγίου Όρους χαρακτηρίζεται από την έλλειψη ποταμών και λιμνών ,λόγω των απότομων πλαγιών της.**

**Αντίθετα, υπάρχουν αρκετοί χείμαρροι και ρυάκια, πολλά από τα οποία έχουν συνεχή ροή και άφθονο νερό όλο το χρόνο.**

**Η χερσόνησος δεν είναι ξηρή και αυτό οφείλεται όχι μόνο στο υδρολογικό της δίκτυο αλλά και στο γεωλογικό της υπόβαθρο. Η κυριαρχία αδιαπέραστων από το νερό πετρωμάτων και η περιορισμένη εμφάνιση ασβεστολιθικών ,αποτρέπει μεγάλες απώλειες νερού προς μεγάλα βάθη.**

**ΚΛΙΜΑ**

**Το στενόμακρο σχήμα της χερσονήσου επιτρέπει την επίδραση της θάλασσας ,προσδίδοντας έναν μεσογειακό χαρακτήρα στο κλίμα γενικά .Καθώς όμως αυξάνεται το υψόμετρο το κλίμα αποκτά έναν χαρακτήρα ηπειρωτικό.**

**Στα υψηλότερα δε τμήματα ,πάνω από τα 1600 μέτρα, επικρατεί πλέον το ψυχρό κλίμα, με την εμφάνιση αλπικών στοιχείων στη βλάστηση.**

**Αλλά και ο προσανατολισμός της χερσονήσου επηρεάζει το κλίμα της.**

**Γενικά, λόγω του έντονου ανάγλυφου της, δημιουργούνται μικροκλίματα ,τα οποία και αντικατοπτρίζονται στην εναλλαγή των τύπων της βλάστησης.**

**ΒΛΑΣΤΗΣΗ**

**Χαρακτηρίζεται από τον πλούτο και την ποικιλομορφία της.**

**Στα χαμηλά ύψη η χερσόνησος καλύπτεται από φρυγανώδη βλάστηση, ενώ ψηλότερα από τα αείφυλλα-πλατύφυλλα είδη.**

**ΠΑΡΑΛΙΑ ΖΩΝΗ:**

**-ψαμμόφιλα-αμμόφιλα και αλοφυτικά είδη.**

**-ΕΥΜΕΣΟΓΕΙΑΚΗ ΖΩΝΗ:**

**κυριαρχούν οι αριές-φράξοι— δάφνες στα ΒΑ. Ενώ στα ΝΔ τα πουρνάρια.**

**Στο Βόρειο μέρος της εμφανίζεται η χαλέπιος πεύκη.**

**Τέλος, στα σημεία που υπάρχουν χείμαρροι οι πλάτανοι,το σκλήθρο, η ιτιά, η πικροδάφνη και η λυγαριά.**

**ΠΑΡΑΜΕΣΟΓΕΙΑΚΗ ΖΩΝΗ:**

**-κυριαρχεί η καστανιά, η δρυς, η ελάτη, και λιγότερο η οξιά.**

**ΕΞΩΔΑΣΙΚΗ ΖΩΝΗ:**

**-θαμνώδης και ποώδης βλάστηση, πτωχή και αραιά (αστράγαλος, βερβερίδα, ελαιοειδής δάφνη)**

**ΙΣΤΟΡΙΑ ΤΟΥ ΑΓΙΟΥ ΟΡΟΥΣ:**

**Η περιοχή του Άθω διαφέρει ιστορικά από την υπόλοιπη Χαλκιδική.**

**Σύντομες αναοφορές βρίσκουμε στον Ηρόδοτο και στον Θουκυδίδη για έξι πόλεις (Σάνη, Ολόφυξος Ουρανόπολις κλπ).**

**Μέχρι τον 9ο αι. οι πληροφορίες είναι ελάχιστες.**

**Από τότε ξεκινά η έκδοση αυτοκρατορικών χρυσόβουλων με τα οποία παραχωρούνται μεγάλες εκτάσεις σε μοναστικά ιδρύματα.**

**Στα μέσα του 10ου αιώνα ο Μέγας Αθανάσιος ο Αθωνίτης ιδρύει τη Μεγίστη Λαύρα και έτσι αρχίζει η μοναχική ζωή, η οποία ολοκληρώνεται τον 15ο αι., με τις 20 αυτόνομες ιερές μονές.**

**Ο μοναχισμός στον Άθω υπάρχει για περισσότερα από χίλια χρόνια.**

**Σε περιόδους έξαρσης το σύνολο των κατοίκων της χερσονήσου (μοναχών και λαϊκών-εργάτες, υλοτόμοι, κτίστες κλπ) υπερέβαινε τις 20.000.**

**Επειδή όμως ένα μεγάλο μέρος της ξυλείας που χρειαζόταν για τις οικοδομικές ανάγκες προέρχονταν από τα εκεί δάση (καστανιάς και δρυός),μειώθηκε ορατά η δασοκάλυψη, κυρίως γύρω από τις μονές.**

**Όμως, οι δυσκολίες στη μεταφορά της ξυλείας με τα ζώα,η έλλειψη οδικού δικτύου συνετέλεσαν στη μικρή αλλοίωση του δασικού οικοσυστήματος.**

**Σημαντικό ρόλο επίσης έπαιξε η απόληψη καύσιμης ύλης για τη θέρμανση των μονών ,για τα ξυλοκάρβουνα, καθώς και η εκχέρσωση με σκοπό τη δημιουργία καλλιεργήσιμων εκτάσεων.**

**Συνολικά πάντως, η εκχέρσωση δεν ξεπερνά το 10% της όλης έκτασης.**

**Άλλωστε ,τα φρυγανώδη οικοσυστήματα έχουν την ικανότητα να αναγεννώνται γρήγορα και έτσι η μείωση δεν είναι σημαντική.**

**Από τα μέσα του 19 ου αιώνα και μέχρι τα τέλη του, αρχίζει μία νέα περίοδος: οι ανάγκες των τοπικών μεταλλείων για την υποστύλωση των στοών τους οδηγούν στην έναρξη μιας συστηματικής διαχείρισης των δασών (κυρίως της καστανιάς),αποφέροντας έτσι ένα σημαντικό εισόδημα στις μονές.**

**Μετά το 1917 και την Οκτωβριανή Επανάσταση, λόγω της διακοπής της οικονομικής βοήθειας από τη Ρωσία, η εκμετάλλευση των δασών γίνεται έντονη και η υλοτόμηση μετατρέπεται σε πρεμνοφυή.**

**Η παραγωγικότητα των εδαφών επηρεάστηκε, τόσο από την αυξημένη διάβρωση όσο και από την απόληψη της λεπτής οργανικής ύλης.**

**Κατά την τελευταία 40ετία εμαφανίζονται δύο εξελίξεις: μία αρνητική και μία θετική.**

**Αρνητική: οι συχνές και καταστροφικές πυρκαγιές, η διάνοιξη πολλών δρόμων, χωρίς τον απαραίτητο σεβασμό στο τοπίο και η ασθένεια της καστανιάς.**

**Θετική: η εμφανής και συστηματική βελτίωση του μορφωτικού και πολιτιστικού επιπέδου των νέων μοναχών.**

**Σας ευχαριστούμε!**